CELEX: 32019D1992
Language: fi
Date: 2019-11-27 00:00:00
Title: Komission täytäntöönpanopäätös (EU) 2019/1992, annettu 27 päivänä marraskuuta 2019, eläinten terveyttä koskevista toimenpiteistä lumpy skin -taudin torjumiseksi eräissä jäsenvaltioissa annetun täytäntöönpanopäätöksen (EU) 2016/2008 muuttamisesta pidentämällä sen soveltamisaikaa (tiedoksiannettu numerolla C(2019) 8571) (ETA:n kannalta merkityksellinen teksti)

29.11.2019   
               
               
                  FI
               
               
                  Euroopan unionin virallinen lehti
               
               
                  L 308/107
               
            
         KOMISSION TÄYTÄNTÖÖNPANOPÄÄTÖS (EU) 2019/1992,
         annettu 27 päivänä marraskuuta 2019,
         eläinten terveyttä koskevista toimenpiteistä lumpy skin -taudin torjumiseksi eräissä jäsenvaltioissa annetun täytäntöönpanopäätöksen (EU) 2016/2008 muuttamisesta pidentämällä sen soveltamisaikaa
         (tiedoksiannettu numerolla C(2019) 8571)
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon eläinlääkärintarkastuksista yhteisön sisäisessä kaupassa sisämarkkinoiden toteuttamista varten 11 päivänä joulukuuta 1989 annetun neuvoston direktiivin 89/662/ETY (1) ja erityisesti sen 9 artiklan 4 kohdan,
         ottaa huomioon eläinlääkärintarkastuksista unionin sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY (2) ja erityisesti sen 10 artiklan 4 kohdan,
         ottaa huomion yhteisön yleisistä toimenpiteistä tiettyjen eläintautien torjumiseksi sekä swine vesicular -tautiin liittyvistä erityistoimenpiteistä 17 päivänä joulukuuta 1992 annetun neuvoston direktiivin 92/119/ETY (3) ja erityisesti sen 14 artiklan 2 kohdan, 19 artiklan 1 kohdan a alakohdan, 19 artiklan 3 kohdan a alakohdan sekä 19 artiklan 4 ja 6 kohdan,
         ottaa huomioon ihmisravinnoksi tarkoitettujen eläinperäisten tuotteiden tuotantoon, jalostukseen, jakeluun ja yhteisön alueelle tuomiseen liittyvistä eläinten terveyttä koskevista säännöistä 16 päivänä joulukuuta 2002 annetun neuvoston direktiivin 2002/99/EY (4) ja erityisesti sen 4 artiklan 3 kohdan,
         sekä katsoo seuraavaa:
         
                     (1)
                  
                  
                     Direktiivissä 92/119/ETY vahvistetaan yleiset torjuntatoimenpiteet, jotka on toteutettava tiettyjen eläintautien, kuten lumpy skin -taudin, puhjetessa. Kyseisiin toimenpiteisiin kuuluvat suoja- ja valvontavyöhykkeiden perustaminen saastuneen tilan ympärille sekä hätärokotukset, joilla täydennetään muita torjuntatoimenpiteitä lumpy skin -taudin puhjetessa.
                  
               
                     (2)
                  
                  
                     Komission täytäntöönpanopäätöksessä (EU) 2016/2008 (5) säädetään eläinten terveyttä koskevista toimenpiteistä lumpy skin -taudin torjumiseksi jäsenvaltioissa tai niiden osissa, jotka on mainittu sen liitteessä I, mukaan lukien lumpy skin -tautia vastaan toteutettavia, jäsenvaltioiden komissiolle hyväksyttäviksi esittämiä rokotusohjelmia koskevat vähimmäisvaatimukset. Täytäntöönpanopäätöksen (EU) 2016/2008 mukaan ilmaisulla ’tartuntavyöhykkeet’ tarkoitetaan sen liitteessä I olevan II osan luettelossa mainittua jäsenvaltion alueen osaa, johon sisältyy se alue, jolla lumpy skin -taudin esiintyminen vahvistettiin, ja kaikki direktiivin 92/119/ETY mukaisesti muodostetut suoja- ja valvontavyöhykkeet, ja jolla voidaan rokottaa lumpy skin -tautia vastaan sen jälkeen, kun rokotusohjelmat on hyväksytty. Lisäksi sen mukaan ilmaisulla ’taudista vapaat vyöhykkeet, joilla suoritetaan rokotuksia’ tarkoitetaan mainitussa liitteessä olevan I osan luettelossa mainittua jäsenvaltion alueen osaa, johon sisältyvät tartuntavyöhykkeiden ulkopuoliset alueet, joilla rokotetaan ennaltaehkäisevästi lumpy skin -tautia vastaan sen jälkeen, kun rokotusohjelmat on hyväksytty.
                  
               
                     (3)
                  
                  
                     Lumpy skin -taudin esiintyminen vahvistettiin Kreikassa ensimmäisen kerran elokuussa 2015. Vuonna 2016 lumpy skin -taudin tapauksia oli Bulgariassa, Kreikassa ilmeni uusia tapauksia ja tautitapauksia oli myös useissa EU:n ulkopuolisissa naapurimaissa. Vuonna 2017 lumpy skin -tautia esiintyi vähäisemmässä määrin Kaakkois-Euroopassa, Albaniassa tauti kuitenkin uusiutui laajamittaisesti, kun taas Kreikassa ja Pohjois-Makedoniassa esiintyi satunnaisia taudinpurkauksia.
                  
               
                     (4)
                  
                  
                     Kyseisten lumpy skin -taudinpurkausten vastatoimena taudista kärsineet jäsenvaltiot eli Kreikka ja Bulgaria samoin kuin taudista kärsineet EU:n ulkopuoliset naapurimaat toteuttivat nautaeläinten ja vankeudessa pidettyjen luonnonvaraisten märehtijöiden laajamittaisia rokotusohjelmia. Myös Kroatia, jossa lumpy skin -tautia ei ole tähän mennessä esiintynyt, toteutti vuosina 2016 ja 2017 laajamittaisen lumpy skin -taudin vastaisen rokotusohjelman ennalta ehkäisevänä toimena naapurijäsenvaltioidensa ja kolmansien maiden epidemiologisen tilanteen vuoksi. Jäsenvaltioiden erilaiset lumpy skin -taudin vastaiset rokotusohjelmat hyväksyttiin komission täytäntöönpanopäätöksessä (EU) 2016/2009 (6).
                  
               
                     (5)
                  
                  
                     Lumpy skin -taudin epidemiologinen tilanne on vuonna 2018 ja tähän mennessä vuonna 2019 koko ajan parantunut, eikä lumpy skin -taudin tapauksia ole ilmoitettu yhdessäkään jäsenvaltiossa eikä naapureina olevissa Kaakkois-Euroopan kolmansissa maissa, Turkkia lukuun ottamatta. Samana ajanjaksona lumpy skin -taudin laajamittaisia vuosittaisia rokotuksia jatkettiin kaikissa jäsenvaltioissa ja naapureina olevissa Kaakkois-Euroopan kolmansissa maissa, joissa oli esiintynyt lumpy skin -tautia.
                  
               
                     (6)
                  
                  
                     Kroatia lopetti lumpy skin -taudin vastaiset ennalta ehkäisevät rokotukset vuoden 2018 alusta ottaen huomioon taudin suotuisan epidemiologisen tilanteen ja korvasi sen järjestelmällisellä taudinseurannalla. Seurannalla vahvistettiin, ettei lumpy skin -tautia esiintynyt vuonna 2018. Tämän seurauksena täytäntöönpanopäätöstä (EU) 2016/2008 muutettiin komission täytäntöönpanopäätöksellä (EU) 2019/81 (7) Kroatiaa koskevan kohdan poistamiseksi täytäntöönpanopäätöksen (EU) 2016/2008 liitteessä I olevasta jäsenvaltioiden luettelosta, joka sisältää ”taudista vapaat vyöhykkeet”. Lisäksi täytäntöönpanopäätöstä (EU) 2016/2009 muutettiin komission täytäntöönpanopäätöksellä (EU) 2019/82 (8) Kroatiaa koskevan kohdan poistamiseksi niiden jäsenvaltioiden luettelosta, joilla on hyväksytty lumpy skin -tautia vastaan toteutettava rokotusohjelma.
                  
               
                     (7)
                  
                  
                     Maailman eläintautijärjestön (OIE) sääntöjen mukaisesti lumpy skin -taudista vapaa asema voidaan palauttaa aikaisintaan kahdeksan kuukauden kuluttua ennalta ehkäisevästä rokotuksesta tai aikaisintaan 14 kuukauden kuluttua lumpy skin ‐taudinpurkauksesta johtuvasta rokotuksesta. Näin ollen täytäntöönpanopäätöksessä (EU) 2016/2008 säädetyt toimenpiteet olisi pidettävä voimassa vyöhykkeen mukaan vähintään kahdeksan tai 14 kuukauden ajan ennen kuin lumpy skin -taudista vapaa asema voidaan palauttaa.
                  
               
                     (8)
                  
                  
                     Täytäntöönpanopäätöstä (EU) 2016/2008 sovelletaan 31 päivään joulukuuta 2019 asti, ja näin ollen kyseisessä säädöksessä vahvistettuja lumpy skin -tautia koskevia toimenpiteitä Kreikassa ja Bulgariassa ei kyseisen päivämäärän jälkeen enää sovelleta. Kyseisten toimenpiteiden soveltamisaikaa on tarpeen pidentää asiamukaisella ajanjaksolla, kun otetaan huomioon nykyinen epidemiologinen tilanne ja lumpy skin ‐taudista vapaan aseman palauttamiseen vähintään tarvittava aika.
                  
               
                     (9)
                  
                  
                     Euroopan parlamentin ja neuvoston asetuksessa (EU) 2016/429 (9) vahvistetaan eläinten terveyttä unionissa koskeva uusi lainsäädäntökehys. Siinä vahvistetaan erityisesti tiettyjen luetteloitujen tautien, mukaan lukien lumpy skin -tauti, ehkäisemistä ja torjuntaa koskevat säännöt. Koska kyseistä asetusta sovelletaan 21 päivästä huhtikuuta 2021, täytäntöönpanopäätöksen (EU) 2016/2008 soveltamisaikaa olisi pidennettävä 20 päivään huhtikuuta 2021.
                  
               
                     (10)
                  
                  
                     Sen vuoksi täytäntöönpanopäätöstä (EU) 2016/2008 olisi muutettava.
                  
               
                     (11)
                  
                  
                     Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Korvataan täytäntöönpanopäätöksen (EU) 2016/2008 15 artiklassa päivämäärä ”31 päivään joulukuuta 2019” päivämäärällä ”20 päivään huhtikuuta 2021”.
         
         
            2 artikla
            Tämä päätös on osoitettu kaikille jäsenvaltioille.
         
         
            Tehty Brysselissä 27 päivänä marraskuuta 2019.
            
               
                  Komission puolesta
               
               Vytenis ANDRIUKAITIS
               
                  Komission jäsen
               
            
         
         
            (1)  EYVL L 395, 30.12.1989, s. 13.
         
            (2)  EYVL L 224, 18.8.1990, s. 29.
         
            (3)  EYVL L 62, 15.3.1993, s. 69.
         
            (4)  EYVL L 18, 23.1.2003, s. 11.
         
            (5)  Komission täytäntöönpanopäätös (EU) 2016/2008, annettu 15 päivänä marraskuuta 2016, eläinten terveyttä koskevista toimenpiteistä lumpy skin -taudin torjumiseksi eräissä jäsenvaltioissa (EUVL L 310, 17.11.2016, s. 51).
         
            (6)  Komission täytäntöönpanopäätös (EU) 2016/2009, annettu 15 päivänä marraskuuta 2016, jäsenvaltioiden esittämien lumpy skin -tautia vastaan toteutettavien rokotusohjelmien hyväksymisestä (EUVL L 310, 17.11.2016, s. 66).
         
            (7)  Komission täytäntöönpanopäätös (EU) 2019/81, annettu 17 päivänä tammikuuta 2019, eläinten terveyttä koskevista toimenpiteistä lumpy skin -taudin torjumiseksi eräissä jäsenvaltioissa annetun täytäntöönpanopäätöksen (EU) 2016/2008 liitteen I muuttamisesta (EUVL L 18, 21.1.2019, s. 43).
         
            (8)  Komission täytäntöönpanopäätös (EU) 2019/82, annettu 17 päivänä tammikuuta 2019, jäsenvaltioiden esittämien lumpy skin -tautia vastaan toteutettavien rokotusohjelmien hyväksymisestä annetun täytäntöönpanopäätöksen (EU) 2016/2009 liitteen muuttamisesta (EUVL L 18, 21.1.2019, s. 48).
         
            (9)  Euroopan parlamentin ja neuvoston asetus (EU) 2016/429, annettu 9 päivänä maaliskuuta 2016, tarttuvista eläintaudeista sekä tiettyjen eläinten terveyttä koskevien säädösten muuttamisesta ja kumoamisesta (”eläinterveyssäännöstö”) (EUVL L 84, 31.3.2016, s. 1).